ગુડગાંવ: પટૌદીમાં એક યુવકે ફેસબુક પર લાઇવ થઇને આત્મહત્યા કરી લીધી. આ દરમિયાન તે બે વાર લાઇવ થયો હતો. પહેલા વીડિયોમાં તે ચાદરથી ફાંસીનો ગાળિયો બનાવીને ઊભો છે. તેને જોઇને તેના ફેસબુક ફ્રેન્ડ્સને લાગ્યું કે તે મજાક કરી રહ્યો છે. પરંતુ થોડીક ક્ષણો બાદ તે યુવક ફરીથી લાઇવ થયો. આ વખતે તેણે તે ફાંસીનો ગાળિયો ગળામાં નાખીને પોતાનો જીવ આપી દીધો. આત્મહત્યાનું કારણ જાણી શકાયું નથી. પરિવારજનોએ કોઇપણ ફરિયાદ નોંધાવ્યા વગર મંગળવારે ચૂપચાપ યુવકના અંતિમસંસ્કાર કરી નાખ્યા.